د تشدد له خطر سره مخامخ هانګ کانګ کې محلي ټاکنې وشوې
د هانګ کانګ خلکو د شپږو میاشتو تاوتریخوالي ډکې مظاهرو وروسته د یکشنبې په ورځ (نوامبر ٢۴) په محلي انتخاباتو کې رایې ورکړې.
د هانګ کانګ خلکو د یکشنبې (نوامبر ٢۴) په بې ساري شمیر کې په محلي انتخاباتو کې رایه ورکړه. دغو ټاکنو ته زیاتره د دموکراسۍ پلوه لاریونونو د ریفرنډم په نظر کتل کیږي. سږکال په هانګ کانګ کې ۴. ١ میلیون خلک د رایې ورکولو لپاره راجسټر شوي، او خلکو په بې ساري شمیره کې رایه ورکړه. د یکشنبې د ورځې تر نیمايي پورې، د حکومتي ارقامو په اساس، د رایو ورکوونکو شمیر د ٢٠١٥ کال د رایو وروکونکو تر شمیر څخه زیات وو. د هانګ کانګ خلک نن د ١٨ ولسوالیو د شوراګانو څه د پاسه ۴٠٠ غړو ته رایه ورکوي. د ولسوالیو دغه شوراګانې د ځایی پریکړو لکه د سړکونو یا ښوونځیو د جوړولو لپاره د مشورتي ارګانونو په توګه دنده ترسره کوي. په هانګ کانګ کې د تیرو پنځو میاشتو راهیسې د دموکراسۍ په پلوي مظاهرې کیدلې چې په ځینو ورځو کې د پولیسو او مظاهره کوونکو ترمنځ د کلکو نښتو خبر هم وکړ شوی و. په هانګ کانګ کې د یکشنبې د ورځې (نوامبر ٢۴) په داسې حال کې ټاکنې ترسره شوې چې پولیس د رایو د مرکزونو کلک امنیت نیولی و. دموکراسي پلوه مظاهره کوونکو هڅه وکړه چې له مظاهرو څخه د رایې اچونې مخکې د یوې منسجمې قوې په توگه کار واخلي او زیات شمیر نوماندان مخ ته کړي. خو دوی باید ژر اقدام وکړي. حکومت پلوه قوې د ولسوالیو اتلسو شوراګانو کې اکثریت دي، د 'پان دموکرات' ډله بیا د ټولو څوکیو ٢٥ سلنه جوړوي. که څه هم د ولسوالیو د شوراگانو غړي د هیواد قوانینو په تصویب کې واک نلري خو د هانگ کانگ د خلکو لپاره چې د پنځو میاشتو راپدیخوا د حکومت ضد مظاهرې کوي، ټاکنې یو فرصت بلل کیږي. په هانګ کانګ کې د تشدد ډکو مظاهرو برسیره، نظرپوښتنې ښیې چې د دموکراسي په پلوي غورځنګ لاهم په خلکو کې ډیر پلویان لري. په ورته وخت کې د هانګ کانګ د وروستیو لاریونو وروسته، د بیجینگ له ملاتړه برخمنه د هانګ کانګ د اجرائیې رئیسې، کري لم د محبوبیت کچه په بې ساري توگه، شل سلنه راټیټه شوې ده.